钦定古今图书集成/明伦汇编/交谊典/第004卷 > 《又》前人
## 钦定古今图书集成/明伦汇编/交谊典/第004卷 > 《又》前人

有美一人，芳问芬葩。嗟我钦羡，梦想光华。亦既至止，
上下欣嘉。德馥秋兰，容茂春罗。淑似令娣，维予陋何。
虽有良友，朽木难加。爱乐朋规，赠以斯歌。皆能载之，
其美孔多。嗟痛薄祜，并罹哀苦。堂构既崩，过庭莫睹。
我悴西邻，子沈东土。契阔艰辛，谁与晤语。身滞情往，
神游景处。发梦宵寐，以慰延伫。